KLUBI 700
Roland McRay'd sihti relvaga näkku
ja maskis mees teatas talle, et kohe toimub üks mõrv.
Roland tegi viimases meeleheites veel ühe käigu
ja see päästis ta elu.
Roland jäi lapsepõlves ilma tähelepanust,
mida väikesed poisid vajavad.
Ema oli ta peamine kasvataja,
samas kui isa maadles oma sõltuvusega.
Sõltuvus kiskus ta minust eemale.
Ta lubas mind näiteks peale võtta ja ma ootasin põnevusega aknal,
aga aeg läks ja teda ei tulnud.
Kasin suhe isaga pani mind mõtlema, kas ma üldse väärin armastust?
Roland oli 9-aastane,
kui üks ta meessoost lähisugulane viis ta kokku pornograafiaga
ja kuritarvitas teda salaja 2 aastat.
Roland oli haiget saanud ja segaduses,
mõeldes, kes ta üldse on?
Mäletan, kuidas jooksin vannituppa, et end puhtaks pesta,
anudes samal ajal Jumala andestust, kuna arvasin, et see on minu süü.
Tundsin, kuidas süü- ja häbi pilv hõljus mu kohal.
Samas tekkis mul seksuaalne tõmme samasooliste vastu.
See oli mu esimene eelistus seksuaalsuse vallas.
Roland oli 15, kui hakkas avastama suhteid samasoolistega.
Mind narriti palju.
Olin ühtpidi hästi mehelik, aga samas naiselike joontega,
kuna olin hästi lähedane oma emaga.
Mind narriti igatpidi
ja ma hakkasin küsima endalt, kas ma tõesti olengi seda kõike?
Roland elas keskkooli lõpetades gei elu.
Mind tõmbas meeste poole,
kel olid sellised omadused, mida mul polnud.
Ja kui siis mehed väljendasid armastust mu suhtes,
tõmbas see mind kui magnetiga.
Ometi tundis ta end aastate möödudes
tühja- ja rahutuna.
Talle meenusid lapsepõlve kirikus käigud,
aga ta polnud kindel, et Jumal teda enam aktsepteeriks.
Tundsin, et Jumal ei taha minusuguse patusega tegemist teha.
Mu õnn sõltus sellest, kellega olin või mida tegin,
aga klubides käimine ja joomine muutusid ka lõpuks tüütuks.
Nii langesin masendusse.
Siis aga kutsus Rolandi toakaaslane ta kirikusse.
Istusin teenistusel,
kuulates kõnelejalt võimast sõnumit Jumala armastuse kohta.
Mind võeti seal armastusega vastu.
Neil polnud aimugi, kui väga see tungis mu südamesse.
Nii hakkasingi seal iga pühapäev käima.
Kuid ühel õhtul, sõpradega taas väljas olles,
rööviti neid relva ähvardusel.
Meid kamandati autost välja ja silmili pikali.
Üks vend ütles, et see kujuneb nüüd mõrvaks.
Ma aga teadsin,
et võin hädaolukorras hüüda Jeesust appi.
Ma polnud seda pikka aega teinud, aga siis ma tegin seda.
Ütlesin oma mõtteis, et tean, et elan vale eluviisi.
"Kui lased mul surra, olen selle igati ära teeninud.
Kui aga oled mulle armuline ja lased mul elada,
siis teenin Sind ja annan oma elu Sulle,"
Ma ei tea, kaua me seal silmili maas olime,
aga siis mu sõber hüüdis: "Ron, Ron - nad on läinud!"
18. oktoobril, 2009 palus Roland Jeesusel taastada ta elu
Palusin, et Ta andestaks mulle kõik, millega olin Ta vastu eksinud.
Jumal täitis mind Püha Vaimuga
ja see päev sai pöördepunktiks mu elus.
Ma pole peale seda enam homo olnud.
Ühest koguduse juhist sai Rolandi mentor.
Ta täitis mind Jumala Sõnaga,
mis tervendas mu südame ja muutis mu mõtteviisi.
Arvasin, et andes oma elu Jeesusele, kaovad kõik mu ihad lihtsalt ära.
Kuid see polnud nii.
Avastasin, et ka Jeesus koges kiusatusi,
kuid Ta seisis saatanale vastu ja too põgenes.
See on olnud mulle eeskujuks,
et ka mina võin seista vastu kiusatustele.
Pealegi, aastate möödudes polnud kiusatused enam nii suured.
Roland sõbrunes kirikus Fatimaga, kes oli loobunud lesbi eluviisist.
Rahvalt küsiti midagi ja Fatima vastas.
Mõtlesin: "Kellele küll see ilus hääl kuulub?",
mistõttu pöörasin ümber, et vaadata.
Ta oli väliselt sama ilus, kui ta sõnad, mistõttu olin juba "konksu otsas".
Nende sõprusest kasvas välja romantiline suhe
ja nad abiellusid 2015. aastal.
2019. a. sündis neile aga Alexander.
Isaks olemine on tõeline unistuse täitumine,
sest ma tahtsin isaks saada.
Jah, mul pole olnud head isa eeskuju,
aga mu taevane Isa õpetab mind, kuidas olla parim isa oma pojale.
Rolandi identiteet abikaasa-, isa- ja mehena on täna vankumatu
ja ta on armastatud Jumala poolt.
Me pole kunagi liiga murtud ega katki,
et Jumal ei saaks meid kokku panna ja kinkida meile uut elu.
See on just see, mida Jumal soovib.
Jumal ei taha karistada inimesi.
Tal pole rõõmu kurja surmast.
Ta ei taha teha sulle haiget nii nagu ka Rolandile mitte.
Roland seisis silmitsi surmaga, aga ta otsustas midagi,
öeldes: "Jumal, ma tahan elada Sulle."
See otsus muutis kõik.
Mida sa otsustad?
Ütled: "Sa ei tea, mida kõike olen teinud."
Nii on, aga Jumal teab. Ta teab täpselt, mida oled teinud.
Ta teab täpselt, kuidas oled elanud ja kes sa oled.
Ta teab, kus sa elad
ja teab igat viimset kui pattu, mida oled elu jooksul teinud.
Ta teab igat su mõtet ja tegu.
Igat korda, mil oled rikkunud Ta seadusi.
Ta teab seda kõike.
Kuid ometi Ta ütleb:
"Las su veripunased patud saada valgeks kui lumi."
Mida iganes ka oled teinud - Jumal andestab sulle.
See on see, mis on risti ja ülestõusmispühade sõnum.
Mida iganes oled teinud ja millist elu elanud -
Jumal ütleb sulle: "Tule ja arutame seda asja koos.
Tule, et su veripunased patud saaks valgeks kui lumi."
Jumal teab kõike, mida oled teinud.
Sa ei saa Tema eest peitu pugeda.
Aadam püüdis ka Eedeni aias Jumala eest peitu pugeda.
Jumal hüüdis: "Aadam, kus sa oled?"
"Ma olen peidus." - "Mis pärast?"
"Sest ma olen alasti." - "Kus sa tead, et sa oled alasti?"
"Ma sõin keelatud vilja.
Tegin pattu ja mul on häbi."
Ära sina tunne häbi.
Tule Jumala juurde!
Piiblis on öeldud,
et Jeesus võitis ristil patu avalikult ja võidukalt.
Kui sa tahad tulla täna Jumala juurde...
Roland tegi kõikvõimalikku,
aga Jumal nägi selles noores mehes elu,
mida Ta saaks muuta
ja tuua kõigest kahjustatust esile midagi ilusat.
Tahad sa siis saada vabaks asjadest, mis sind vaevavad?
Kui nii, siis tule ja palu koos minuga.
Ära häbene!
Kus iganes sa ka oled - Jumal kõnetab sind.
Ära siis ütle "ei", aga ütle "jaa".
Palu koos minuga järgnevalt, mõeldes seda kogu südamest.
Jeesus,
Sa tead mu elu.
Sa tead, mida olen teinud ja millist elu elanud.
Sa tead patte, mida olen teinud.
Sa tead igat mu mõtet, sõna ja tegu.
Ma ei saa varjuda Su eest, Issand.
Nii tulengi Su ette ja palun: ole mulle patusele armuline.
Olen teinud pattu Su ees, mistõttu palun puhasta mind.
Olen tänu Jeesuse verele saanud puhtaks ja terviklikuks.
Ma võtan vastu Su andestuse, armastuse ja armu.
Aitäh Issand, et oled kuulnud mu palvet.
Tule mu südamesse ja ela mu sees.
Olen tänasest alates Sinu ja aitäh, et Sina oled minu.
Aitäh Sulle, Issand!
Jeesuse nimel, aamen.
Anna TV7'le teada,
kui palusid seda palvet ja andsid oma elu Jeesusele.
Taeva inglid rõõmustavad selle teo üle.
Rääkides võimatutest olukordadest,
siis sel naisel oli haruldane vähk,
mis mõjutab vähem kui 1% kogu rahvastikust
ja omab 0% taastumisvõimalust.
Kuidas ta siis ikkagi ellu jäi, kuigi öeldi, et ta aeg on otsas?
Hiljem aga vastab Pat te küsimustele.
Vivian küsib on see OK käia kellegagi, kes on keset lahutusprotsessi,
kui mõlemad on kristlased?
Nii et seadke end valmis vastusteks te küsimustele!
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liitud meiega?
Kinkides lootust ja tõotades armastada.
ORVU TÕOTUS
Kanname endaga liiga sageli mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati meiega,
meid alla surudes ja me tõelist rõõmu röövides.
Kuid see pole Jumala tahe, et oleksime kinni minevikus.
Sa võid olla vaba kõigest sellest taagast.
Saa teada, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Nüüd aga küsimuste juurde.
Valmis? - Igati.
Elaine küsib, kuidas saada lahti negatiivsetest mõtetest?
See on lihtne - lõpetage negatiivsele keskendumine.
See pole nii, et mõtlete: "Tahan lõpetada Charlie vihkamise.
Tahan lõpetada ta vihkamise, isegi, et ta oli nii õel mu vastu.
Tahan lõpetada ta vihkamise, isegi, et ta tegi kohutavaid asju."
Ei.
Peaksite hoopis paluma: "Jumal, õnnista Charliet.
Palun õnnista teda ja kingi talle tervist ning edu."
See on see, kuidas saada lahti negatiivsetest mõtetest,
pöörates need positiivseks.
Nii õnnistate kedagi, keda tegelikult ehk vihkate.
Vivian: "On see OK käia kellegagi, kes on keset lahutusprotsessi?
Oleme mõlemad kristlased."
Piiblis on öeldud, et me ei jätaks maha tarkust.
Miks see inimene üldse lahutab?
On see mees õel? Joob ta? Ajab taga teisi naisi?
Miks ta üldse lahutab? Mis selle põhjustas?
Mida tõsisemad on lahutuse põhjused...
Eraldatus, hülgamine, julmus
Kõik sellised lood, millele tasub mõelda.
Kuid küsimus, on see OK käia kellegagi, kes on lahutamas?
Käimises lahutatud inimesega pole midagi halba.
Pigem tasub mõelda, kellega end päriselt seote?
Christy: "Lõpetasin just te raamatu lugemise "Edu 10 seadust"
mis meeldis mulle väga.
Samas on mul küsimus te arvamuse kohta loomise osas.
Ütlete lk 51: "Mõelge Looja kannatlikkuse peale,
kes ootas 14 miljardit aastat, et näha oma universumi võtmas kuju.
Mõelge nende sadade miljonite aastate peale,
mis Jumalal kulusid,
et muuta see planeet inimestele sobivaks elupaigaks.
Inimestele, kes on loodud Tema näo järgi."
Samas ütleb 1 Moosese raamat, et Jumal lõi taeva ja maa 6-päevaga.
Kas te selgitaksite palun oma vaatenurka selle loo suhtes?"
Ma ei saa väita, et 6-päevane loomine oleks vale.
Küll aga tahaksin küsida, kuidas lugeda päeva
või mida lugeda päevaks?
Meie mõistes on päev nii pikk,
kui palju kulub planeedil Maa teha üks tiir ümber oma telje.
Sinna sisse kuuluvad ka hommik ja õhtu,
vastavalt sellele, kuhu poole Maa Päikese suhtes parasjagu on.
Tegu on 24-tunniga ehk (öö)päevaga.
Kui pikka aga on Päikese päev?
Päike ka tiirleb, aga kaua tal selleks kulub?
Palju kauem, sest tegu on palju suurema planeediga.
Nüüd, kui mõelda universumi peale,
siis kui kaua kulub universumil teha üks tiir?
Miljard aastat?
10 miljardit aastat? Kui kaua?
Üks päev Jumala juures on kui 1000 aastat
ja 1000 aastat kui üks päev.
Piibel ütleb nii.
Samas peame mõistma, et universumi päev on väga pikk aeg.
Samas on kahtlematu tõde see,
et võttes arvesse kõiki teoloogilisi fenomene
ja kõiki asju, mis on avastatud,
et pole vähimatki võimalust, et planeet Maa, kus elame,
oleks saanud loodud 6000-päevaga.
See lihtsalt pole kuidagi võimalik.
Isegi, et Piiblis on nii üldises mõttes öeldud.
Darla "Miks käskis Jumal Taavetil lugeda kokku oma maa rahvas,
aga seejärel vihastas ta peale, et ta seda tegi?
Seejärel aga andis Taavetile kolm karistuse varianti,
millest Taavet valis katku, mis tappis 3-päevaga 70 000 inimest.
Ma ei mõista."
Tere tulemast klubisse - ma ka ei mõista.
Olen seda lugenud ja mõelnud: "Mida värki?"
Tean vaid seda,
et kui Jumal käskil juutidel teha algusaegadel rahvaloendust,
siis seda selleks, et teada, palju rahvast on igas suguharus,
kes pärivad tõotatud maa.
Nii et Jumal käskis teha rahva loendust.
Mida aga Taavet tegi?
Ta tahtis teada, palju tal sõjamehi oleks,
sest ta tahtis kange mees olla.
Nii tegi ta seda oma egost lähtuvalt.
Ta ülempealik ütles, et ärgu ta tehku seda.
Olen isegi mõelnud, miks ta seda tegi?
Ta läks lõpuks ühe mehe rehealuse paika,
paludes, et Jumal ei hävitaks inimesi, kuna tegu oli tema süüga.
Kuid ma tõesti ei mõista kogu selle loo tegelikku mõtet.
Ja kuigi tundub, et Jumal käskis tal seda teha,
siis ma tegelikult ei usu, et Ta seda tegi.
Miks see kõik aga sündis?
Taaveti eguo upitamiseks, et öelda: "Mul on miljon sõjameest valvel.
Mul on suur armee ja ma olen kõva mees."
See on ainus põhjendus, millele oskan tulla.
Jeffery: "Kas inimese elust võivad peegelduda vaimuviljad ka siis,
kui tal on vaid mõni üksik Püha Vaimu and?
Mu enda elus tunduvad tulevat esile mitmed vaimuviljad,
samas kui mul on vaid paar Püha Vaimu andi.
Kas vaimuviljad on üheks märgiks vaimulikust küpsusest?"
Tegelikult mitte.
Vaimuviljad on need,
mis lasevad sul olla rohkem Jeesuse moodi.
Usk, lootus, armastus, pikk meel jne.
Need peegeldavad Jeesuse loomust
ja me näeme neid 1 Korintlaste 13. peatükis.
Armastus on kannatlik, lahke, helde jne.
See on vili.
Paulus ütleb, et igatseksime paremaid ande.
Veelgi enam prohvetliku kõnelemise andi.
Mis aga puudutab Püha Vaimuga ristimist,
siis mitte kõik ei saa omada kõiki ande.
See poleks reaalnegi!
Küsimus pole isegi niivõrd andides, kuivõrd Püha Vaimu avaldumises.
Need avaldumised aga väljenduvad kolmes kategoorias.
Ei hakka detailidesse laskuma,
aga nendeks on: keeltes rääkimise and,
tunnetuse- ja väe and.
Kuid teil ei saa kohe kindlasti olla neid kõiki.
Usun, et peale Jeesuse enda, pole kellelgi olnud neid kõiki.
Nii et teil pole midagi viga, kui teil pole kõiki Püha Vaimu ande.
Kui teil on üks, on juba hästi.
Hästi öeldud. - Tänan!
Ja aitäh teile te küsimuste eest!
Järgmisena aga ootamatu ime naise elus,
kellele ei antud mingit elu lootust.
Kuidas ta oma tervenemise eest võitles?
Saate peagi teada.
Minge kõike maailma ja tehke jüngriteks kõik rahvad.
Jumal lõi alguses taeva ja maa
ja see kõik oli hea.
Ta lõi meid tundma Teda
ja elama ühtse perena.
Kuigi Ta armastas igat rahvust, suguharu ja üksikisikut,
pöörasime me selja Ta armastusele.
Meie patt lahutas meid Temast.
Kuid Ta ei unustanud meid.
Jeesus lahkus taevast, et olla koos meiega.
Ta löödi risti ja Ta suri meie pattude eest.
Kuid Ta tõusis surnuist ja elab täna taas.
Jeesus tuleb taas tagasi ja me ootame seda päeva.
Seniks aga jagame Jumala armastust inglise keeles,
saksa keeles,
portugali keeles
ja jaava keeles,
et iga inimene võiks leida tee meie Päästja - Jeesuse juurde.
See on meie missioon,
meie kirg
ja meie tulevik.
CBN’i ESIMESED 50 AASTAT
Merily teadis, et on haige,
aga ta ei teadnud, et tal on väga haruldane ja agressiivne vähk.
Saades teada oma diagnoosi,
asus ta võitlusse oma tervenemise eest.
Tulemuseks aga ta enda arsti sõnul enneolematu ime.
Läksin arstile, et kuulda oma biopsia tulemustest.
Ta ütles, et tegu on nii haruldase ja agressiivse vähiga,
et mille pole enam palju aega jäänud.
Merily teadis alakõhu valude põhjal, et midagi on viltu.
Arsti juurde minnes
kuulis see 67-aastane vanaema aga hullemat uudist kui arvatud..
Tal oli haruldane, surmav vähk,
mis vajas kohest opereerimist osaliselt koos ta soolestikuga.
See oli elumuutev kogemus.
Vähk levis täiega.
Ma isegi ei tea, mida nad oleks mu ihuga teinud.
Seedides saadud diagnoosi, palus Merily Jumala poole.
Kuulsin, kuidas elav Jumal rääkis minuga,
öeldes, et see vähk ei kuulu mulle ja ma ei pea seda omaks võtma.
Ta ütles, et see pole minu ja ma ei pea seda omaks võtma.
Ta ütles, et pean võitlema oma elu eest.
Arst määras talle tugeva keemia- ja kiiritusravi.
Merily teadis,
et peab muutma selle vähi osas oma mõtteviisi.
Ma ei tahtnud öelda: "Mul on vähk", mistõttu muutsin oma sõnavara.
Me ei pea seda vastu võtma. Me ei pea ühtki haigust vastu võtma,
sest Jeesus on need kõik ristile kandnud.
Ta muutis mu kõneviisi, öeldes, et ma ei tohi vähist kinni hoida
Jumal ütles: "See ei kuulu sulle, mistõttu ära võta seda vastu!
Pead võitlema oma elu eest."
Merily nõustus ravi alustamisega.
Ühtlasi hoidis ta kinni Piiblis olevatest Jumala tõotustest.
Ta pani kodus igale poole erinevaid Piibli kirjakohti.
Trükkisin välja julgustavaid ja tervenemisest rääkivaid kirjakohti.
Ühtlasi olin ümbritsetud rohketest palvetest.
Ka ei jätnud ma kordagi Jumala Sõna unarusse.
Matteuse 19:26 ütleb,
et see, mis inimesele võimatu, on Jumalale võimalik.
Pere ja sõbrad üle maailma palvetasid Merily eest,
kui keemiaravi tugevad mõjud oma jälje jätsid.
Ma ei suutnud mõnda aega isegi kõndida,
kuna olin nii nõrk.
Suutsin vaevu isegi diivanil lebada, sest mul lihtsalt polnud jõudu.
Vahel, kui valud olid täiega tugevad, tsiteerisin piiblisalme valju häälega,
käskides valul ja haigusel lahkuda.
Võin siinkohal kinnitada,
et Jumal kannab meid keset me elu kõige suuremaid raskusi.
Peale 7-kuulist ravi läks Merily arsti juurde kontrolli.
Ta ütles: "Pean tõdema,
et te ihus pole mingit jälge kasvajast ega kiiritusravist.
See on täiega enneolematu ime,
mis ületab absoluutselt kõik, mida elus eales näinud olen.
Au selle eest ei kuulu mitte kellelegi teisele,
kui vaid Jumalale."
Ta ütles, et kui keegi vaataks mu läbi ilma mu tausta teadmata,
poleks neil AIMUGI MU läbielatud vähist ja ravist.
Olin nii elevil, sest need on sõnad, mida sa ei usu kunagi kuulvat.
Aga Jumal astus mängu ja Tema on ustav.
Ta Sõna on elav ja ustav.
Täna, 5 aastat hiljem, on Merily endiselt vähivaba.
Ta teab, et palvevägi on see,
mis kandis teda läbi keemiaravi rasketest aegadest.
Ma ei oleks siin ilma palveväe- ja Jumala Sõnata.
Ma lihtsalt poleks.
Ärge kunagi kaotage lootust ega andke alla!
Jeesus on elav, ustav ja päris.
Ma olen täiesti terve, sest Jumal tegi midagi imelist.
Milline imeline lugu!
On see alles üks usu ülesehitaja.
Siin veel üks julgustav tunnistus.
Charlie kannatas mitmeid kuid valutava kaelalihase tõttu.
Siis aga vaatas "Klubi 700", kus Pat ütles:
"Kellegi kaelalihas on kui te kaelast välja hüpanud
ja on väga valus,
Pange oma käsi sinna peale ja see valu alaneb.
Saate liigutada oma kaela vabalt, Jeesuse nimel."
Charlie tegi nii
ja tundis kaelas koheselt kergendustunnet.
Ta helistas hiljem me palveliinile ja teatas, et on täiesti terve.
Jumal on hea! Siin veel üks julgustus.
Terry palvetas Cheryli eest, kes tundis pidevalt külmatunnet,
öeldes: "Keegi külmetab pidevalt."
Cheryl tundis soojalainet läbimas oma keha
ja pole peale seda enam külmetanud.
Nüüd aga palume üheskoos.
Isa, me palume Jeesuse nimel, et Su võimas vägi puudutaks inimesi.
Tänu Sulle Issand!
Kellelgi on tohutu maohappesus,
aga Jumal tervendab teid ja te ei kannata selle all enam.
Ühel naisel - vist Lucia - on lihaste kärbumine.
Jumal aga taastab te lihaste ja ihu jõu,
mistõttu hakake neid treenima,
kasutades seda, mille Jumal on teile andnud.
Aitäh Issand!
Õnnista oma rahvast oma pühal nimel, aamen.
Lõpetuseks aga Psalmid 34:2:
"Ma tänan Issandat igal ajal, alati on tema kiitus minu suus."
Olge õnnistatud ja kõike head!
RÕÕM - PÜÜA SEE KINNI!
Kui vajad rääkida kellegagi, kes hoolib,
helista TV7'sse 44 22 227 või kirjuta: palve@tv7.ee
Tõlge: Anne-Ly Raukas